২০১৯–২০ বাংলাদেশ ক্রিকেট দলের পাকিস্তান সফর
বাংলাদেশ ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য পাকিস্তান সফর করে, যা জানুয়ারি থেকে ফেব্রুয়ারি ২০২০-এ অনুষ্ঠিত হয়। এ সিরিজের টেস্ট খেলাগুলো নতুনভাবে শুরু হতে যাওয়া টেস্ট চ্যাম্পিয়নশীপের অংশ হিসাবে গণ্য করা হবে। বাংলাদেশ ক্রিকেট দল পাকিস্তান সফর করছে না এমন বিষয়ের উপর উভয় দলের মধ্যে দীর্ঘ আলোচনার পর ১৪ জানুয়ারী ২০২০ তারিখে উভয় বোর্ডের সম্মতিতে সফরটি চূড়ান্ত করা হয়। সফর সূচীটি তিনটি পর্বে বিভক্ত করা হয়, যার টুয়েন্টি২০ আন্তর্জাতিক (টি২০আই) খেলাগুলো অনুষ্ঠিত হবে জানুয়ারীতে লাহোরে, এর পর রাওয়ালপিন্ডিতে ফেব্রুয়ারির শুরুর দিকে অনুষ্ঠিত হবে প্রথম টেস্ট। অতপর বাংলাদেশ দল পুনরায় পাকিস্তানে ফিরবে এপ্রিলে, সিরিজের দ্বিতীয় টেস্ট ও একমাত্র একদিনের আন্তর্জাতিক খেলতে, যেখানে সবগুলো খেলাই নির্ধারিত রয়েছে করাচীতে। মূলত ওডিআই খেলাটি আন্তর্জাতিক ক্রিকেট কাউন্সিল (আইসিসি)র পূর্ব নির্ধারিত সফরসূচীতে ছিল না। টি২০আই সিরিজের তৃতীয় খেলাটি বৃষ্টি বিঘ্নিত হলে পাকিস্তান ২-০তে সিরিজে জয় পায়। পাকিস্তান টেস্ট সিরিজের প্রথম টেস্ট ম্যাচটি ১টি ইনিংস ব্যবধানে জিতে ১-০ তে সিরিজে লীড নেয়।